open-index/open-wikipedia-markdown huggingface dataset:
Λιβόρνο Φερράρις

Το **Λιβόρνο Φερράρις** (ιταλικά: *Livorno Ferraris*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου. Βρίσκεται περίπου 40χμ. βορειοανατολικά του Τορίνου και 25χμ. δυτικά του Βερτσέλλι.

Συνορεύει με τους εξής δήμους: Κρεσεντίνο, Λαμπόρο, Μονκριβέλλο, Μπιαντσέ, Σαλούτζια, Τρίνο, Τσιλιάνο και Φοντανέττο Πο.

## Δημογραφική εξέλιξη

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:303
PlotArea = left:50 bottom:50 top:30 right:30
DateFormat = x.y
Period = from:0 till:6500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:5708
  bar:1871 from: 0 till:5952
  bar:1881 from: 0 till:6203
  bar:1901 from: 0 till:5757
  bar:1911 from: 0 till:4957
  bar:1921 from: 0 till:4426
  bar:1931 from: 0 till:4388
  bar:1936 from: 0 till:4417
  bar:1951 from: 0 till:4427
  bar:1961 from: 0 till:4027
  bar:1971 from: 0 till:4880
  bar:1981 from: 0 till:4645
  bar:1991 from: 0 till:4495
  bar:2001 from: 0 till:4320

PlotData=

  bar:1861 at:5708 fontsize:XS text: 5708 shift:(-8,5)
  bar:1871 at:5952 fontsize:XS text: 5952 shift:(-8,5)
  bar:1881 at:6203 fontsize:XS text: 6203 shift:(-8,5)
  bar:1901 at:5757 fontsize:XS text: 5757 shift:(-8,5)
  bar:1911 at:4957 fontsize:XS text: 4957 shift:(-8,5)
  bar:1921 at:4426 fontsize:XS text: 4426 shift:(-8,5)
  bar:1931 at:4388 fontsize:XS text: 4388 shift:(-8,5)
  bar:1936 at:4417 fontsize:XS text: 4417 shift:(-8,5)
  bar:1951 at:4427 fontsize:XS text: 4427 shift:(-8,5)
  bar:1961 at:4027 fontsize:XS text: 4027 shift:(-8,5)
  bar:1971 at:4880 fontsize:XS text: 4880 shift:(-8,5)
  bar:1981 at:4645 fontsize:XS text: 4645 shift:(-8,5)
  bar:1991 at:4495 fontsize:XS text: 4495 shift:(-8,5)
  bar:2001 at:4320 fontsize:XS text: 4320 shift:(-8,5)

TextData=
  fontsize:S pos:(20,20)
  text:Data from ISTAT



Η πόλη αποτελείται από πέντε διαμερίσματα: Καστελ’Απέρτολε (*Castell'Apertole*), Κολομπάρα (*Colombara*), Γκαραβόλιε (*Garavoglie*), Τζέρμπιντι (*Gerbidi*) και Σαν Τζάκομο (*San Giacomo*). 

## Παραπομπές


Κατηγορία:Δήμοι της Επαρχίας του Βερτσέλλι
Βαγγέλης Καλογερόπουλος

Ο ** Βαγγέλης Καλογερόπουλος ** (γενν. 1965) είναι Έλληνας παλαίμαχος διεθνής επιθετικός ποδοσφαιριστής από τη Μεσσηνία, ο οποίος αγωνίστηκε από τα μέσα της δεκαετίας του ’80 ως τα μέσα της δεκαετίας του ’90 σε Π.Σ. Καλαμάτα, Ολυμπιακό, Ιωνικό και ΠΑΟΚ. Έχει αγωνιστεί 3 φορές στην Εθνική Ελλάδος.

## Βιογραφικά στοιχεία

Ο Βαγγέλης Καλογερόπουλος γεννήθηκε στις 13 Φεβρουαρίου 1965 στην Μελβούρνη και σε ηλικία ενός έτους, η οικογένεια του επέστρεψε στην Σπηλιά Μεσσηνίας. Ξεκίνησε το ποδόσφαιρο στον Α.Ο. Κυπαρισσίας τη σεζόν 1984-85 στο ερασιτεχνικό πρωτάθλημα και συνέχισε στον Π.Σ. Καλαμάτα στη Γ΄ Εθνική, όπου αγωνίστηκε ως το 1988. 

Το 1988-89 έπαιξε στον Πανσερραϊκό, με τον οποίο ανέβηκε στην Α΄ Εθνική. Αν και αγωνιζόταν σε ομάδα Β΄ εθνικής, τη χρονιά αυτή κλήθηκε εθνική ανδρών.

Την επόμενη σεζόν 1989-90 πήρε μεταγραφή στον Ολυμπιακό, με τον οποίο έκανε το ντεμπούτο του στην Α΄ Εθνική στις 17 Αυγούστου 1989. Με τον Ολυμπιακό αναδείχθηκε Κυπελλούχος Ελλάδος 1990 αλλά δεν αγωνίστηκε στον τελικό.

Τη σεζόν 1990-91 αγωνίστηκε στον Ιωνικό. Είχε ένα σύντομο πέρασμα από την Α.Ε. Λάρισα και τη διετία 1991-1993 έπαιξε στον ΠΑΟΚ. Με τον ΠΑΟΚ αγωνίστηκε στο β΄ ματς του διπλού τελικού του Κυπέλλου Ελλάδος 1992. Τερμάτισε την καριέρα του στο Λεβαδειακό το 1994.

## Στην Εθνική

Ο Βαγγέλης Καλογερόπουλος αγωνίστηκε τρεις φορές στην εθνική ανδρών. Ντεμπούτο με την Εθνική έκανε στις 18 Ιανουαρίου 1989 σε φιλικό αγώνα με την Αλβανία στα Τίρανα (σκορ: 1-1), όταν μπήκε ως αλλαγή στο 69΄. Ακολούθησαν άλλες δυο συμμετοχές σε φιλικά στο ΟΑΚΑ: στις 25 Ιανουαρίου 1989 με την Πορτογαλία (σκορ: 1-2) που αγωνίστηκε ως το 73΄ και στις 8 Φεβρουαρίου με την Αγγλία (σκορ: 1-2) που μπήκε στο β΄ ημίχρονο.

## Καριέρα

## Τίτλοι-Διακρίσεις

* Κύπελλο Ελλάδος (1): 1990 .
* Κύπελλο Ελλάδος (φιναλίστ): 1992.
* Β΄ Εθνική: άνοδος στην Α΄ Εθνική: 1988-89

## Παραπομπές


## Πηγές
* «Όλα για το ποδόσφαιρο ’91», περιοδικό Εικόνες.

## Εξωτερικοί σύνδεσμοι

* http://www.national-football-teams.com/v2/player.php?id=23403
* https://web.archive.org/web/20101008150329/http://hevshe.pblogs.gr/1986-95.html

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Λεβαδειακού
Δήμος Φαιάκων (1999–2010)

Ο **δήμος Φαιάκων** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο βορειοανατολικό τμήμα του νησιού της Κέρκυρας. Ο δήμος αποτελούνταν από 7 δημοτικά διαμερίσματα και είχε συνολικό πληθυσμό 6.648 κατοίκους. Η έκταση του δήμου ήταν 53,8 τ.χλμ. Έδρα του δήμου ήταν ο Ύψος.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Κάτω Κορακιάνας Κέρκυρας|Δ.δ. Κάτω Κορακιάνας]] ** [ 2.639 ]   
::* ο Ύψος [ 824 ]   
::* ο Άγιος Βασίλειος [ 207 ]   
::* η Ανάληψη [ 175 ]   
::* τα Γαζάτικα [ 142 ]   
::* η Κάτω Κορακιάνα [ 955 ]   
::* η Λίμνη [ 336 ]   
: ** [[Δημοτικό διαμέρισμα Αγίου Μάρκου Κέρκυρας|Δ.δ. Αγίου Μάρκου]] ** [ 833 ]   
::* ο Άγιος Μάρκος [ 107 ]   
::* ο Κάτω Άγιος Μάρκος [ 726 ]   
: ** [[Δημοτικό διαμέρισμα Άνω Κορακιάνας Κέρκυρας|Δ.δ. Άνω Κορακιάνας]] ** [ 1.169 ]   
::* η Άνω Κορακιάνα [ 897 ]   
::* οι Πουλάδες [ 272 ]   
: ** Δ.δ. Ζυγού  ** --  ο Ζυγός [ 316 ]
: ** [[Δημοτικό διαμέρισμα Σγουράδων Κέρκυρας|Δ.δ. Σγουράδων]] ** [ 320 ]   
::* οι Σγουράδες [ 265 ]   
::* η Ομαλή [ 55 ]   
: ** [[Δημοτικό διαμέρισμα Σπαρτύλα Κέρκυρας|Δ.δ. Σπαρτύλα]] ** [ 819 ]   
::* ο Σπαρτύλας [ 575 ]   
::* το Μπαρμπάτι [ 165 ]   
::* το Πυργί [ 79 ]   
: ** [[Δημοτικό διαμέρισμα Σωκρακίου Κέρκυρας|Δ.δ. Σωκρακίου]] ** [ 392 ]   
::* το Σωκράκι [ 392 ]   
::* η Πηλίδα [ 0 ]

## Εξωτερικοί Σύνδεσμοι
*Δήμος Φαιάκων
*Υπουργείο Εσωτερικών, δήμοι του σχεδίου Καποδίστριας 

Φαιακες
Πετρ Βιλτσέκ

Ο ** Πετρ Βίλτσεκ ** (γεν. 18 Οκτωβρίου 1973) είναι παλαίμαχος διεθνής αμυντικός ποδοσφαιριστής από την Τσεχία, ο οποίος αγωνίστηκε στις αρχές της δεκαετίας του 2000 στον Πανιώνιο για τέσσερις σεζόν.

## Καριέρα

## Εξωτερικοί σύνδεσμοι

* http://www.national-football-teams.com/v2/player.php?id=10988

Κατηγορία:Τσέχοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Εθνικής Τσεχίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Βικτόρια Πλζεν
Κατηγορία:Ποδοσφαιριστές Σλάβια Πράγας
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Απόστολος Λιολίδης

Ο ** Απόστολος Λιολίδης**, γεννημένος στις 13 Αυγούστου 1977, είναι Έλληνας  παλαίμαχος διεθνής επιθετικός ποδοσφαιριστής, ο οποίος ξεκίνησε την καριέρα του από την Δόξα Συκεών και έκανε τα πρώτα επαγγελματικά του βήματα (1996) από τον Άρη Θεσσαλονίκης. Την πρώτη του χρονιά την είδε σχεδόν όλη από τον πάγκο της ομάδας αλλά σταδιακά μονιμοποιήθηκε στη βασική ενδεκάδα και έγινε γνωστός στο ευρύτερο ποδοσφαιρόφιλο κοινό.

Το καλοκαίρι του 2002 έμεινε ελεύθερος από τον Άρη και συνέχισε την καριέρα του στα γήπεδα της Ιταλίας με την φανέλα της Αταλάντα, αλλά και της άσημης Αλτσάνο Βερισίτ, στην οποία παραχωρήθηκε δανεικός το Γεναρη του 2003.

Το καλοκαίρι του 2003, επέστρεψε στην Ελλάδα για λογαριασμό του Πανιωνίου όπου κατέγραψε 9 συμμετοχές χωρίς να σημειώσει κάποιο τέρμα.

Το Γενάρη του 2004 έμεινε ελεύθερος από την Πανιώνιο και ξαναγύρισε στη Θεσσαλονίκη για να φορέσει εκ νέου τη φανέλα του Άρη. Αγωνίστηκε σε 9 αγώνες πρωταθλήματος και σημείωσε ένα τέρμα, κόντρα στο Αιγάλεω, βοηθώντας αποφασιστικά την ομάδα να εξασφαλίσει την παραμονή της στην Α' κατηγορία. Στους "κίτρινους" αγωνίστηκε και στις αρχές της σεζόν 2004/05, αλλά μόνο για 3 αγώνες, χωρίς να σκοράρει.

Συνολικώς με τη φανέλα του Άρη αγωνίστηκε σε 197 αγώνες, κατά βάση στην Α’ Εθνική αλλά και μια χρονιά, στη Β΄ Εθνική (1997-98).

Αναλυτικότερα είχε 124 συμμετοχές στην Superleague, 28 συμμετοχές στη Β΄ Εθνική, 42 συμμετοχές στο Κύπελλο Ελλάδας καθώς και 3 συμμετοχές στο Κύπελλο ΟΥΕΦΑ. Σημείωσε δε 54 συνολικά τέρματα, 28 εκ των οποίων στο πρωτάθλημα της Α' Εθνικής, 12 στο πρωτάθλημα της Β' Εθνικής και τα υπόλοιπα 14 στο θεσμό του Κυπέλλου.

Ακολούθως, το Γενάρη του 2005, αποδεσμεύθηκε από τον Άρη και συνέχισε στον Λεβαδειακό για τους επόμενους 5 μήνες, καταγράφοντας 11 συμμετοχές κι ένα γκολ στο πρωτάθλημα της Β' Εθνικής.

Τη σεζόν 2005/06 διετέλεσε ποδοσφαιριστής της Νίκης Βόλου, καταγράφοντας 22 συμμετοχές κι 2 γκολ, πάλι στο πρωτάθλημα της Β' Εθνικής.

Το καλοκαίρι του 2006 υπέγραψε ετήσιο συμβόλαιο συνεργασίας με την Ηλιούπολη, με την φανέλα της οποίας οποίας αγωνίστηκε στο πρωτάθλημα της Γ' Εθνικής, όπου και ολοκλήρωσε την επαγγελματική του καριέρας ως ποδοσφαιριστής.
## Εθνικές ομάδες
Το 1999 αγωνίστηκε δύο φορές με την εθνική ανδρών και σημείωσε ένα γκολ.

## Καριέρα

## Παραπομπές


## Εξωτερικοί σύνδεσμοι

* http://www.national-football-teams.com/v2/player.php?id=10983

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Αταλάντα ΜΚ
Σπυρίδων Κουμουνδούρος

Ο **Σπυρίδων Κουμουνδούρος** (1858-1924) ήταν Έλληνας πολιτικός, δευτερότοκος γιος του Πρωθυπουργού Αλέξανδρου Κουμουνδούρου και ετεροθαλής αδελφός του Κωνσταντίνου Κουμουνδούρου.

Γεννήθηκε στην Αθήνα και ολοκλήρωσε τις νομικές του σπουδές στη Γερμανία. Μετά την επιστροφή του στην Ελλάδα ασχολήθηκε με την πολιτική και εκλέχθηκε αρχικά βουλευτής Οιτύλου στις εκλογές της 3ης Μαΐου του 1892 και στη συνέχεια εκλέγονταν βουλευτής Μεσσηνίας, (τότε Μεσσήνης), κατά τις περιόδους ΙΕ΄ (1899), ΙΣτ΄ (1902), ΙΖ΄ (1905), ΙΗ΄(1906),  Α΄ αναθεωρητική βουλή (1910), ΚΑ΄ (1915) και στη Γ΄ Εθνοσυνέλευση (1920).

Ο Σπυρίδωνας Κουμουνδούρος επί κυβερνήσεως Γ. Θεοτόκη διετέλεσε για ένα χρόνο υπουργός των Ναυτικών, από 6 Δεκεμβρίου 1903 μέχρι 16 Δεκεμβρίου του 1904, μετά από παραίτησή του.

Πέθανε στην Αθήνα το 1924, τον ίδιο χρόνο που πέθανε και ο αδελφός του. Είχε υιοθέτησει τον γιό της αδερφής του, Αλέξανδρο Εμπειρίκο - Κουμουνδούρο.
## Πηγές
* *Νεώτερον Εγκυκλοπαιδικόν Λεξικόν Ηλίου* τομ. 11ος, σελ.380.

Κατηγορία:Έλληνες υπουργοί Ναυτικών
Κατηγορία:Βουλευτές Οιτύλου
Κατηγορία:Οικογένεια Κουμουνδούρου
Πάρις Γεωργακόπουλος

Ο** Πάρις Γεωργακόπουλος ** (γενν. 23 Μαρτίου 1965) είναι Έλληνας διεθνής παλαίμαχος ποδοσφαιριστής, ο οποίος αγωνίστηκε στην Παναχαϊκή και στον Παναθηναϊκό. 

Ήταν μέσος και αριστεροπόδαρος. Υπήρξε εξαιρετικά ταλαντούχος, με υψηλή τεχνική κατάρτιση και δημιουργικός, αλλά αποσύρθηκε πρόωρα από την ενεργό δράση στο ποδόσφαιρο.

## Βιογραφικό
Ο Γεωργακόπουλος γεννήθηκε στις 23 Μαρτίου 1965 στην Πάτρα. Προερχόμενος από αστική οικογένεια, με τον πατέρας του να εξασκεί το επάγγελμα του δικαστικού.

Ξεκίνησε το ποδόσφαιρο στις ακαδημίες της Παναχαϊκής την δεκαετία του ’70. Αγωνίστηκε ως παίκτης της πρώτης ομάδας από την περίοδο 1981-82 στη Β΄ Εθνική και έπειτα, κάνοντας το ντεμπούτο του σε ηλικία 16 ετών, όντας μαθητής ακόμη. Στην Α΄ Εθνική αγωνίστηκε πρώτη φορά στις 16 Ιανουαρίου 1983. Με την πατραϊκή ομάδα κατέκτησε δύο πρωταθλήματα Β΄ Εθνικής: 1982, 1984, ενώ στο Κύπελλο Ελλάδας το 1983 έφτασε έως τα προημιτελικά του θεσμού.

Το 1986 πήρε μεταγραφή στον Παναθηναϊκό, με τον οποίο κατέκτησε δύο συνεχόμενα πρωταθλήματα: 1990, 1991 και τρία κύπελλα: 1988 (δεν έπαιξε στον τελικό), 1989 και 1991 (έπαιξε στον πρώτο από τα δύο ματς του τελικού). 

Το 1992 διαφώνησε με την ιδιοκτησία της ΠΑΕ Παναθηναϊκός σχετικά με τη διάρκεια επέκτασης του συμβολαίου του και αποφάσισε να σταματήσει το ποδόσφαιρο σε ηλικία μόλις 27 ετών, δηλαδή πάνω στην ποδοσφαιρική του ακμή.

Αφότου αποσύρθηκε ως ποδοσφαιριστής, συνέχισε τις σπουδές του όπου είχε διακόψει κατά την ποδοσφαιρική του καριέρα και πήρε το πτυχίο του Πολιτικού Μηχανικού. Επέστρεψε στην Πάτρα και εξάσκησε το επάγγελμα του.

## Εθνική Ομάδα

Ο Πάρις Γεωργακόπουλος ήταν δύο φορές διεθνής με την εθνική ανδρών το 1989 σε φιλικά ματς στο ΟΑΚΑ: στις 29 Μαρτίου εναντίον της Τουρκίας (σκορ: 0-1), όταν μπήκε ως αλλαγή στο 52΄ και στις 5 Απριλίου επί της Γιουγκοσλαβίας (σκορ: 1-4), στο οποίο αγωνίστηκε ως το 62΄.

## Καριέρα

## Τίτλοι-Διακρίσεις

* Πρωταθλήματα Ελλάδος (2): 1990, 1991.
* Κύπελλα Ελλάδος (3): 1988, 1989, 1991.
* Πρωταθλήματα Β΄ Εθνικής (2): 1982, 1984.

## Πηγές

* «Όλα για το ποδόσφαιρο ’91», περιοδικό Εικόνες.

## Εξωτερικοί σύνδεσμοι

* http://www.national-football-teams.com/v2/player.php?id=23399
* https://web.archive.org/web/20101008150329/http://hevshe.pblogs.gr/1986-95.html

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδος
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Αντόνιο Νέγκρι

Ο **Αντόνιο Νέγκρι** (*Antonio Negri*, γνωστός και ως **Τόνι Νέγκρι**, *Toni Negri*, Πάδοβα, 1 Αυγούστου 1933 - Παρίσι, 16 Δεκεμβρίου 2023) ήταν Ιταλός συγγραφέας, καθηγητής και πολιτικός επιστήμονας. Είναι ο σπουδαιότερος θεωρητικός του ρεύματος της Αυτονομίας και του αντάρτικου πόλεων που κυριάρχησε στη ριζοσπαστική ιταλική αριστερά τη δεκαετία του 1970. Υπήρξε καθηγητής στο πανεπιστήμιο της Πάντοβα και ήταν ένας από τους ιδρυτές του εργατιστικού κινήματος στην Ιταλία. Τα γραμμένα από κοινού με τον Michael Hardt έργα του "Αυτοκρατορία" και "Πλήθος", έχουν μεγάλο θεωρητικό και πολιτικό ενδιαφέρον σαν ανάλυση των κοινωνικών κινημάτων της εποχής μας και εκφράζουν την άκρα αριστερά και την αριστερή τρομοκρατία.

Την 7 Απριλίου 1979, συνελήφθη  ως  εγκέφαλος και ηθικός αυτουργός των Ερυθρών Ταξιαρχιών. Η σύλληψή του οφειλόταν στην υπόθεση ότι η ηγεσία της οργάνωσης *Potere Operaio* μετεξελίχθηκε σε παράνομο καθοδηγητικό κέντρο της τρομοκρατίας. Ο Νέγκρι φυλακίστηκε και  παρέμεινε επί τεσσεράμισι χρόνια προφυλακισμένος παρά την πρώτη αθώωσή του το 1980.

Το 1983, εκλέχθηκε βουλευτής αλλά μετά από τέσσερις μήνες του έγινε άρση της ασυλίας του και αποφάσισε να καταφύγει στη Γαλλία. Για τα δεκατέσσερα επόμενα χρόνια, ο  Νέγκρι δούλεψε στο Παρίσι με το περιοδικό "Futur Anterieur", και διδάσκοντας  στο Διεθνές Κολέγιο Φιλοσοφίας, καθώς και στο Παρίσι 8. Συμμετείχε σε σεμινάρια και ερευνητικά προγράμματα υπουργείων και δημόσιων οργανισμών στο πεδίο των κοινωνικών επιστημών. Το 1997, αποφάσισε να επιστρέψει  στην Ιταλία  όπου εκκρεμούσαν καταδίκες εις βάρος του.

Απεβίωσε στις 16 Δεκεμβρίου 2023 σε ηλικία 90 ετών.

## Βιβλιογραφία στα ελληνικά
* (1986) *Από το κόκκινο στο πράσινο*, (κείμενα των Φελίξ Γκουαταρί και Αντόνιο Νέγκρι), Εκδόσεις: ΕΝΑΛΛΑΚΤΙΚΕΣ ΕΚΔΟΣΕΙΣ
* (2002) *Αυτοκρατορία* (κείμενα των Αντόνιο Νέγκρι και Μάικλ Χαρντ), Εκδόσεις: SCRIPTA
* (2008) *Από τον εργάτη μάζα στον κοινωνικό εργάτη*, Εκδότης : ΕΝΑΛΛΑΚΤΙΚΕΣ ΕΚΔΟΣΕΙΣ
* (2011) *Πλήθος* (κείμενα των Αντόνιο Νέγκρι και Μάικλ Χαρντ), Εκδόσεις: Αλεξάνδρεια
* (2012) *Να πάρουμε τη σκυτάλη* (κείμενα των Αντόνιο Νέγκρι και Μάικλ Χαρντ), Εκδόσεις: Βιβλιόραμα
* (2018) *Καιρός για Επανάσταση*, Εκδόσεις: Αλεξάνδρεια
* (2019) *Τα κίτρινα γιλέκα*, Εκδόσεις: Ελευθεριακή Κουλτούρα

## Παραπομπές


## Εξωτερικοί σύνδεσμοι
* 
*Εξουσία και επανάσταση: διάλογος στην εφημερίδα «Il Manifesto»
*Ποδόσφαιρο και ταξική πάλη: μια συνέντευξη του Τόνι Νέγκρι

Κατηγορία:Ιταλοί ακτιβιστές
Κατηγορία:Ιταλοί φιλόσοφοι
Κατηγορία:Πολιτικοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
Κατηγορία:Ιταλοί οικονομολόγοι
Κατηγορία:Ιταλοί κοινωνιολόγοι
Χάρης Σοφιανός

Ο ** Χάρης Σοφιανός ** (γεν. 25 Ιανουαρίου 1962) είναι Έλληνας παλαίμαχος επιθετικός ποδοσφαιριστής, ο οποίος αγωνίστηκε στην Α΄ Εθνική και Β΄ Εθνική τις δεκαετίες ’70 ως ’90. Ήταν εξαιρετικά δεινός σκόρερ.

## Βιογραφικό

Ο Χάρης Σοφιανός ξεκίνησε από τις ακαδημίες του Πανιωνίου, με τον οποίο έκανε ντεμπούτο στην Α΄ Εθνική στις 26 Δεκεμβρίου 1977 σε ηλικία μικρότερη των 16 ετών, όταν οι ομάδες κατέβασαν ερασιτέχνες στην ενδεκάδα, λόγω απεργίας των επαγγελματιών. Μάλιστα σκόραρε στο ισόπαλο 2-2 με τον Άρη Θ. μόλις στο 3΄. Υπέγραψε συμβόλαιο τη σεζόν 1979-80 και μετείχε στους αγώνες του Πανιωνίου στο Κύπελλο Κυπελλούχων. Στην ομάδα της Ν. Σμύρνης αγωνίστηκε ως το 1985. Αν και δεινός σκόρερ στον Πανιώνιο με 107 συμμετοχές  τις περισσότερες φορές δεν έπαιζε στην φυσική του θέση που ήταν η επίθεση αλλά ως αμυντικός ή μέσος σημειώνοντας μόνο 9 τέρματα.

Στη συνέχεια πήγε στον Χαραυγιακό, με τον οποίο πήρε τον τίτλο στο Πρωτάθλημα Γ΄ Εθνικής και αγωνίστηκε ως το 1990 στη Β΄ Εθνική. Το 1990 πήρε μεταγραφή στον Εθνικό Πειραιά, με τον οποίο επανήλθε στην Α΄ Εθνική την επόμενη σεζόν. Δυστυχώς ένας σοβαρός τραυματισμός ήταν αιτία της πρόωρης διακοπής της καριέρας του.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι-Διακρίσεις
* Πρωτάθλημα Β΄ Εθνικής: 1991. 
* Πρωτάθλημα Γ΄ Εθνικής: 1986.
## Υπόλοιπες δραστηριότητες
Μέτα την αποχώρηση του από τα γήπεδα ασχολήθηκε με την εκπαίδευση μικρών παιδιών ιδρύοντας ακαδημία ποδοσφαίρου.

## Παραπομπές


## Πηγές

* «Όλα για το ποδόσφαιρο ’91», περιοδικό Εικόνες.

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Γιώργος Τόγιας

Ο ** Γιώργος Τόγιας ** (γεν. 12 Ιανουαρίου 1960) είναι Έλληνας παλαίμαχος επιθετικός μέσος ποδοσφαιριστής, ο οποίος αγωνίστηκε στην Α΄ Εθνική από τη δεκαετία του ’70 ως τη δεκαετία του ’90. Ήταν ψηλός και εύσωμος. Συχνά σκόραρε με κεφαλιά. Στη συνέχεια εργάστηκε ως προπονητής σε ομάδες μικρών κατηγοριών. Τη σεζόν 2010-11 ξεκίνησε ως προπονητής στον Τηλυκράτη Λευκάδας, ομάδα Δ΄ Εθνικής και στην συνέχεια επέστρεψε στον Πανηλειακό, όπου ήταν και την προηγούμενη σεζόν προπονητής.

## Βιογραφικό

Ο Γιώργος Τόγιας ξεκίνησε στην Κόρινθο, με την οποία έκανε ντεμπούτο στην Α΄ Εθνική στις 30 Σεπτεμβρίου 1979 σε ηλικία 19 ετών. Το 1981 πήγε στον Ολυμπιακό, με τον οποίο κατέκτησε τρία πρωταθλήματα στις 6,5 σεζόν που αγωνίστηκε. Στη συνέχεια έπαιξε δύο χρόνια στον Πανιώνιο, με τον οποίο αγωνίστηκε στον τελικό του Κυπέλλου Ελλάδος 1989.

Τον Ιανουάριο 1990 πήρε μεταγραφή για το Λεβαδειακό, όπου αγωνίστηκε δύο σεζόν και το 1991-92 επανήλθε στον Πανιώνιο, όπου έκλεισε την καριέρα του.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι-Διακρίσεις

* Πρωταθλήματα Ελλάδος (3): 1982,  1983 και 1987 .
* Κύπελλα Ελλάδος (φιναλίστ): 1986, 1989.

## Πηγές

* «Όλα για το ποδόσφαιρο ’91», περιοδικό Εικόνες.

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Λεβαδειακού
Κατηγορία:Αμυντικοί ποδοσφαιριστές
Κουγιουτζού Μουράτ Πασάς

thumb|140px|Ο Θυρεός των Μεγάλων Βεζίρηδων
Ο **Κουγιουτζού Μουράτ Πασάς** ήταν Μέγας Βεζίρης στην Οθωμανική Αυτοκρατορία επί Σουλτάνου Αχμέτ Α΄. 
## Βιογραφία
Καταγόταν από την Κροατία ή το Μαυροβούνιο και από μικρή ηλικία βρέθηκε και ανατράφηκε στα σουλτανικά ανάκτορα. Έτσι από νεαρή ηλικία εισχώρησε σε δημόσιες υπηρεσίες μεταξύ των οποίων συνόδευσε και τον διάσημο τότε Σινάν Πασά στην εκστρατεία του και κατάκτηση της σημερινής Υεμένης το 1571, όπου και ανέλαβε στη συνέχεια διοικητής της παραμένοντας εκεί. Αργότερα διετέλεσε διοικητής και άλλων περιοχών μεταξύ των οποίων και στη Κύπρο, λαμβάνοντας μέρος και στους εναντίον της Περσίας και Αυστρίας πολέμους.
Ειδικότερα στον πόλεμο με την Αυστρία ήταν αυτός που προσυπέγραψε τη συνθήκη ειρήνης του Σίτβα-Τόροκ μετά την οποία και ανέλαβε «σερδάρης» (= αρχιστράτηγος) και λίγο αργότερα Μέγας Βεζίρης (1606).

Ως Μέγας Βεζίρης ο Κουγουτζού Μουράτ Πασάς ασχολήθηκε κυρίως με την καταστολή των διαφόρων επαναστάσεων των Κούρδων, των Κιζιλμπάσηδων καθώς και σε πολέμους με την Περσία. Πέθανε τον Αύγουστο του 1611 σε εκστρατεία του στη Περσία.

Το παρωνύμιο «κουγιουτζού», που σημαίνει πηγαδάς το έλαβε επειδή έριχνε ζωντανούς τους διάφορους αντάρτες που συλλάμβανε σε μεγάλα φρέατα (πηγάδια). Το όνομά του φέρει ιδιαίτερο τζαμί στη Κωνσταντινούπολη στη περιοχή Λαλελή εντός του οποίου και ετάφη. 

## Δείτε επίσης
*Κατάλογος Μεγάλων Βεζίρηδων

Κατηγορία:Μεγάλοι Βεζίρηδες
Κατηγορία:Πασάδες της Οθωμανικής Αυτοκρατορίας
Γαλλικός Κιλκίς

Ο **Γαλλικός** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Ο Γαλλικός βρίσκεται στο νότιο τμήμα, δυτικά του ομώνυμου ποταμού και ανατολικά του υψώματος Καμπάνι, σε υψόμετρο 100 μέτρων ενώ απέχει περίπου 22 χλμ. νότια του Κιλκίς. Σύμφωνα με τα επίσημα στοιχεία της απογραφής του 2011, ο πληθυσμός του ανέρχεται σε 969 κατοίκους, η πλειοψηφία των οποίων ασχολείται με τη γεωργία και την κτηνοτροφία.

### Ονομασία
Το χωριό κατά την περίοδο της οθωμανικής κυριαρχίας έφερε την ονομασία *Σαλαμανλί*, την οποία διατήρησε μέχρι το 1928. Τότε  μετονομάστηκε σε *Γαλλικόν* ενώ από το 1940 φέρει τη σημερινή του ονομασία, η οποία προήλθε από τον γειτονικό ποταμό.

## Ιστορικά στοιχεία

Σύμφωνα με το ελληνικό Υπουργείο Στρατιωτικών, το χωριό πυρπολήθηκε από βουλγαρικές δυνάμεις, κατά τη διάρκεια του Β' Βαλκανικού Πολέμου  *(σύμφωνα με αναφορά της διεθνούς επιτροπής Carnegie, βασισμένη σε βουλγαρικά τηλεγραφήματα, ελληνικά στρατεύματα πυρπόλησαν 15 οικίες του χωριού που άνηκαν σε [[Βουλγαρία|Βούλγαρους]])*.

Κατά την πρώτη περίοδο της Κατοχής, ο Γαλλικός αποτέλεσε καταφύγιο για αποκομμένους στρατιώτες των συμμαχικών δυνάμεων που διώκονταν από τις δυνάμεις του Άξονα. Μάλιστα, το 1941 συνελήφθη από τις γερμανικές δυνάμεις, με την κατηγορία της υπόθαλψης Άγγλων και Νεοζηλανδών στρατιωτών, ο πρόεδρος της κοινότητας Κομήνης Κυπραίος, ο οποίος παραπέμφθηκε σε δίκη και εκτελέστηκε στις 27 Νοεμβρίου του 1941. Μεταπολεμικά, η κυβέρνηση της Νέας Ζηλανδίας απέστειλε στην κοινότητα Γαλλικού ευχαριστήριο τηλεγράφημα ένεκα της συμβολής των κατοίκων στην περίθαλψη των στρατιωτών.

## Πολιτισμός

Στον Γαλλικό δραστηριοποιείται πολιτιστικός - αθλητικός σύλλογος με την ονομασία "Ο Εχέδωρος" καθώς και ο σύλλογος παλλινοστούντων δήμου Γαλλικού "Επτάκωμος Σάντα".

## Απογραφές πληθυσμού

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Καμπάνης Κιλκίς

Ο **Καμπάνης** είναι μεγάλος οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά
Ο Καμπάνης βρίσκεται νότια της πόλης του Κιλκίς, δίπλα στην ανατολική όχθη του Γαλλικού ποταμού, σε υψόμετρο 120 μέτρα. Διοικητικά ανήκε στον Δήμο Γαλλικού, ενώ μετά την εφαρμογή του Καλλικράτη και την συγχώνευση των Δήμων ανήκει στον Δήμο Κιλκίς. Βόρεια του χωριού διαρρέει ο Ξηροπόταμος, ο οποίος χύνεται στον Γαλλικό που ρέει δυτικά του Καμπάνη. Το 2011 είχε πληθυσμό 1.170 κατοίκων και το 2001 1.384 κατοίκων.

Το 1912 εγκαταστάθηκαν στην περιοχή  με το όνομα *Καρατζά Καδή* ή *Καρατζά Ντερί*, δέκα οικογένειες Ελλήνων Μακεδόνων της διασποράς. Το 1913 είχε 37 κατοίκους, ενώ το 1920, 277 με πρόσφυγες από τον Πόντο και Σαρακατσαναίους. Με νέους πρόσφυγες από τις Σαράντα Εκκλησιές της Ανατολικής Θράκης και τη Στενήμαχο Βουλγαρίας, ο πληθυσμός φτάνει το 1928 τους 931 κατοίκους. Το 1926 μετονομάζεται σε *Βάλτοι* (ΦΕΚ 346Α - 04/10/1926 Προεδρικό Διάταγμα) και το 1955 μετονομάζεται σε Καμπάνης προς τιμήν του συνταγματάρχη Αντώνιου Καμπάνη, ο οποίος σκοτώθηκε στην περιοχή του οικισμού στις 20 Ιουνίου 1913 στην μάχη του Κιλκίς που δόθηκε εναντίον των Βουλγάρων.

## Σημαντικοί Καμπανιώτες
* Πόπη Τσαπανίδου, δημοσιογράφος

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Μύλοι Κιλκίς

Ο **Μύλος** ή οι **Μύλοι** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Ο Μύλος βρίσκεται νότια της πόλης του Κιλκίς σε υψόμετρο 160 μέτρα, κοντά στην παλιά εθνική οδό Κιλκίς - Θεσσαλονίκη. Διοικητικά ανήκει στην Δημοτική Ενότητα Γαλλικού του Δήμου Κιλκίς (σχέδιο Καλλικράτης)** και έχει 38 κατοίκους (απογραφή 2011). Το χωριό διασχίζει ο Ξηροπόταμος, ο οποίος λίγο δυτικότερα χύνεται στον Γαλλικό ποταμό.

Το χωριό παλιά ονομαζόταν *Κωτσοκοσταίικα* ή *Κουτσοκωσταίικα*. Η πλειονότητα των κατοίκων είναι Σαρακατσάνοι στην καταγωγή. Από τους Μύλους ήταν ο Μακεδονομάχος Ιωάννης Κουτσοκώστας.

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Περιστέρι Κιλκίς

Το **Περιστέρι** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά - ιστορικά στοιχεία
Το Περιστέρι βρίσκεται στα όρια με την Περιφερειακή Ενότητα Θεσσαλονίκης, περίπου 20 χιλιόμετρα νότια της πόλης του Κιλκίς. Είναι κτισμένο σε υψόμετρο 267 μέτρα με νοτιοανατολικό προσανατολισμό στην κορυφή λόφου και έχει 150 κατοίκους (απογραφή 2011).

Ο οικισμός *Τσοκαλί*, σημερινό Περιστέρι, το 1918 έγινε έδρα κοινότητας με το όνομα Μπαϊράμ Δερέ Μαχαλάδες (Θεσσαλονίκης). Το σύνολο των κατοίκων στους οικισμούς που αποτελούσαν τους Μαχαλάδες Τσοκαλί, Κιουλελί (Πυργωτός), Χανούμ Μαχαλέ (Κυράδες), Τσεβαλί (Λαοδικηνό), Ινανλί (Ακροποταμιά) και Σαχινλί (Χελιδονιά) έφτανε τούς 1.092 (έτος απογραφής 1913). Το 1927 ο οικισμός Τσοκαλί της κοινότητας μετονομάζεται σε Περιστέρι. Το 1935 η κοινότητα αποσπάται από την επαρχία Λαγκαδά του νομού Θεσσαλονίκης και υπάγεται στην επαρχία Κιλκίς του νομού Κιλκίς. Το 1956 παύει να είναι έδρα κοινότητας και υπάγεται στην κοινότητα Χρυσόπετρας και το 1997 υπάγεται στον Δήμο Γαλλικού.

Σήμερα, διοικητικά ανήκει στον Δήμο Γαλλικού, τοπική κοινότητα Χρυσόπετρας (Πρόγραμμα Καλλικράτης 2010).

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Πυργωτός Κιλκίς

Ο **Πυργωτός** ή το **Πυργωτό**, παλαιότερα γνωστός ως *Κιουλελή*, είναι χωριό νότια της πόλης του Κιλκίς. Διοικητικά ανήκει, σύμφωνα με το πρόγραμμα Καλλικράτης, στον Δήμο Κιλκίς, ενώ στο πρόγραμμα Καποδίστριας ανήκε στο Δήμο Γαλλικού. Το χωριό σύμφωνα με την απογραφή 2011 είχε 163 κατοίκους.

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Λαοδικηνό Κιλκίς

Το **Λαοδικηνό** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Το Λαοδικηνό είναι κτισμένο νότια της πόλης του Κιλκίς. Διοικητικά ανήκει στο Δήμο Γαλλικού και σύμφωνα με την απογραφή 2021 αριθμεί 135 κατοίκους.

Το χωριό πήρε το όνομα του από τη Λαοδίκη, τη μητέρα του Σέλευκου, ενός από τους διαδόχους του Μεγάλου Αλεξάνδρου. Αυτό το όνομα το έφεραν οι πρόσφυγες από τη Λαοδίκεια του Πόντου.

Έως το 1920 στα μέρη αυτά κατοικούσαν Σαρακατσάνοι και Τούρκοι. Με τη μικρασιατική καταστροφή εγκαταστάθηκαν Έλληνες πρόσφυγες από τη Θράκη και τον Πόντο σε πέντε μικρούς οικισμούς: το Αϊτζιλάρ, το Χαϊνταρλί, το Καρατζαλί και το Σαχινλί με κέντρο το Τζεβαλί, το οποίο μετονομάστηκε σε Λαοδικηνό το 1927. Το 1950 και μετά τον εμφύλιο πόλεμο οι οικισμοί ενώθηκαν με το Λαοδικηνό. Το κράτος ξανασχεδίασε το 1951 το χωριό με σχέδιο ορθογωνίου τριγώνου.

Οι κύριες ασχολίες των κατοίκων είναι η κτηνοτροφία και η γεωργία, ενώ άλλοι εργάζονται στις βιομηχανικές ζώνες που έχουν αναπτυχθεί στο νομό Κιλκίς. Υπήρχε επίσης και ένα Λαογραφικό Μουσείο το οποίο είχαν δημιουργήσει τα παιδιά του Δημοτικού Σχολείου το 1994 με την καθοδήγηση της τότε δασκάλας και την βοήθεια των κατοίκων του χωριού , όπου φιλοξενούνταν παλαιά οικιακά σκεύη, γεωργικά εργαλεία και σχολικά αντικείμενα, τα οποία αφαιρέθηκαν από τον δήμο Γαλλικού.

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Μάνδρες Κιλκίς

Οι **Μάνδρες** είναι χωριό του Νομού Κιλκίς. Διοικητικά εντάσσεται στην Δημοτική Ενότητα Γαλλικού του Δήμου Κιλκίς. Παλαιότερα ήταν έδρα της Κοινότητας Μανδρών. Βρίσκεται 17 χιλιόμετρα νότια του Κιλκίς και 31 χιλιόμετρα βόρεια της Θεσσαλονίκης, επί της Παλαιάς Εθνικής Οδού Θεσσαλονίκης - Κιλκίς.
Εξαιτίας εγγύτητας με τη πόλη της Θεσσαλονίκης ο πληθυσμός είναι αστικοποιημένος, ενώ οι αγροτικές δραστηριότητες έχουν συρρικνωθεί.
Με βάση τα στοιχεία της πληθυσμιακής απογραφής του 2001 στον πρωτογενή τομέα απασχολείται το 6% του ενεργού πληθυσμού, ενώ στο δευτερογενή και τριτογενή τομέα το 39% και το 54% αντίστοιχα. Παλαιότερα η κυριότερη αγροτική δραστηριότητα των κατοίκων του χωριού ήταν η σηροτροφία.

## Γεωγραφία
Το χωριό είναι αμφιθεατρικά κτισμένο στο οροπέδιο του Όρους Καμήλα σε υψόμετρο 100 μέτρων, ενώ σε μικρή απόσταση δυτικά του βρίσκεται ο Γαλλικός ποταμός και η Πικρολίμνη.

## Ιστορία
Το χωριό ξανακτίστηκε το έτος 1914 πάνω στα ερείπια του κατεστραμμένου χωριού Αμπάρκιοϊ (Хамбаркьой). Στην ίδια περιοχή υπήρχε κατά την ρωμαϊκή περίοδο οικισμός. Οι πρώτοι κάτοικοι των Μανδρών ήταν πρόσφυγες από την Κωμόπολη Μανδρίτσα (Мандрица) της Θράκης, που πλέον υπάγεται στο κράτος της της Βουλγαρίας, μετά τη Συνθήκη του Νεϊγύ. Οι πρόγονοι τους ήταν Αρβανίτες δίγλωσσοι, καθώς μιλούσαν Ελληνικά και Αρβανίτικα. Κατά την παράδοση και σύμφωνα με την άποψη ορισμένων ιστορικών η καταγωγή τους προέρχεται από την περιοχή της Ηπείρου, και πιο συγκεκριμένα της Κορυτσάς (Βιθκούκι, Μοσχόπολη) και του Σουλίου Θεσπρωτίας. Ωστόσο εξαιτίας των επιμειξιών τους με άλλες πληθυσμιακές ομάδες, η αρχική τους ταυτότητα έχει πλέον απολεσθεί. Σήμερα το τοπικό γλωσσικό ιδίωμα τείνει να εξαφανισθεί καθώς ομιλείται από ορισμένους ηλικιωμένους κατοίκους.

Κατά τη διάρκεια του Β' Βαλκανικού Πολέμου, στις 19 Ιουνίου 1913 στις μάχες Κιλκίς - Λαχανά, εδώ οι ελληνικές ένοπλες δυνάμεις συνάντησαν τις πρώτες αντιστάσεις από τις αντίστοιχες Βουλγαρικές, καθώς κινούνταν προς την απελευθέρωση του Κιλκίς.

## Δημογραφία
### Πληθυσμιακή εξέλιξη
Κατά την απογραφή του 2011 το χωριό είχε 475 κατοίκους, ενώ σε απογραφές του παρελθόντος ο πληθυσμός είχε ως εξής:

## Αξιοθέατα
Το 1864 ανεγέρθη ο Ιερός Ναός του Αγίου Δημητρίου μαζί με το καμπαναριό του. Επιπλέον σε δασύλλιο πλησίον του χωριού λειτουργεί το Παρεκκλήσιο της Αναστάσεως του Κυρίου όπου γίνεται κάθε Ιούνιο εμποροπανήγυρη. Ενώ το κέντρο του οικισμού κοσμεί ένας παραδοσιακός μύλος.

## Παραπομπές


## Πηγές
* Μ. Μαραβελάκη, Α. Βακαλόπουλου. "Οι προσφυγικές εγκαταστάσεις στην περιοχή Θεσσαλονίκης". Ανατύπωση Εκδόσεις Βάνιας. Θεσσαλονίκη, 1993.
* Απόστολος Μαϊκίδης. "Μανδρίτσα. Η κωμόπολις που έσβησε." Σημειώσεις - Αναμνήσεις - Παράδοσις. Θεσσαλονίκη, 1972.
* Απόστολος Μαϊκίδης. "Η βιοτεχνία στη Μανδρίτσα Αν. Θράκης", Θρακική Εστία Θεσσαλονίκης. Ημερολόγιο- Λεύκωμα, 4, 1985-1986.

## Εξωτερικοί σύνδεσμοι
* 

Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Φανάρι Κιλκίς

To **Φανάρι** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γεωγραφικά - ιστορικά στοιχεία
To Φανάρι βρίσκεται κοντά στα όρια με την Περιφερειακή Ενότητα Θεσσαλονίκης, κοντά στον Ξηροπόταμο (παραπόταμος του Γαλλικού (Εχέδωρου) ποταμού), σε υψόμετρο 200 μέτρα. Απέχει περίπου 17 χλμ. Ν.-ΝΑ. από το Κιλκίς και 37 χλμ. Β. από τη Θεσσαλονίκη. Στην περιοχή υπάρχει ένα δάσος στις πλαγιές του Τζούμα και το φαράγγι της Δέσης, που ενδείκνυται για περιπάτους.

Ο οικισμός ανήκε στην πρώην κοινότητα Χρυσόπετρας της επαρχίας Κιλκίς. Προ του 1928, επί Τουρκοκρατίας, το χωρίο ονομάζονταν *Σερεμετλί*. Οι κάτοικοι του χωριού προέρχονται από την Ανατολική Θράκη, τον Πόντο, την Ιωνία και άλλες περιοχές της Μικράς Ασίας. Το όνομά του οφείλεται στον Χρυσόστομο Νικολαΐδη που είχε στη μνήμη του το Φανάρι της Κωνσταντινούπολης.

## Δημογραφικά στοιχεία

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Χρυσόπετρα Κιλκίς

Η **Χρυσόπετρα** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά - ιστορικά στοιχεία
Η Χρυσόπετρα βρίσκεται κοντά στα όρια με την Περιφερειακή Ενότητα Θεσσαλονίκης σε υψόμετρο 270 μέτρων. Απέχει περίπου 18 χλμ. νοτιοανατολικά από το Κιλκίς και 39 χλμ. βόρεια από τη Θεσσαλονίκη. Διοικητικά ανήκει στην Δημοτική Ενότητα Γαλλικού του Δήμου Κιλκίς σύμφωνα με την απογραφή 2011 είχε 113 κατοίκους ενώ με αυτήν του 2001 είχε 140.

Ο οικισμός στο παρελθόν και μέχρι το 1930 ονομαζόταν *Σαρτζαλί* . Η ίδρυση της κοινότητας της Χρυσόπετρας έγινε το 1954. Η ονομασία της κοινότητας προήλθε από τις πέτρες που έβγαιναν στην περιοχή, σε λατομεία, και που έμοιαζαν πολύ με χρυσές. Οι κάτοικοι της κοινότητας είναι ντόπιοι Μακεδόνες, Σαρακατσάνοι, Πόντιοι, Θρακιώτες και Μικρασιάτες. Οι κάτοικοι ασχολούνται με την κτηνοτροφία, τη γεωργία και ένα μέρος του πληθυσμού εργάζεται στον ιδιωτικό τομέα. Ο βαθμός μετανάστευσης στην περιοχή ήταν μεγάλος σε παλαιότερα χρόνια. Οι κάτοικοι μετακινήθηκαν στο εξωτερικό αλλά και σε μεγάλα αστικά κέντρα στο εσωτερικό της Ελλάδας.

## Παραπομπές


Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Κουρτ Βάιλ

Ο **Κουρτ Γιούλιαν Βάιλ** (*Kurt Julian Weill*, Ντέσσαου 2 Μαρτίου 1900 - Νέα Υόρκη, 3 Απριλίου 1950) ήταν Γερμανός συνθέτης, εβραϊκής καταγωγής, της περιόδου του Μεσοπολέμου. Είναι περισσότερο γνωστός για τη μουσική του που αφορά σε θεατρικά έργα, κυρίως δε αυτά του Μπέρτολτ Μπρεχτ, όπως για παράδειγμα η *[[Η όπερα της πεντάρας|Όπερα της πεντάρας]]* και τα *Επτά θανάσιμα αμαρτήματα* (*Die sieben Todsünden*). Το έργο του, που περιλαμβάνει πολλά τραγούδια, συνδέθηκε με τα ευρωπαϊκά καμπαρέ, με πιο γνωστό να είναι το «Γιουκάλι» (*Youkali*) καθώς και το *Und was bekam des Soldaten Weib?* («Τι απέγινε η γυναίκα του στρατιώτη;»).

## Παραπομπές


## Βιβλιογραφία
* * A Stranger here myself. Kurt Weill Studien* Hg. Kim H. Kowalke & Horst Edler. Olms, Hildesheim 1993, ISBN 3-487-09722-2, ISBN 978-3-487-09722-0 (Haskala 8)

## Εξωτερικοί σύνδεσμοι
* kurt-weill.de
* Kurt Weill Foundation 

Κατηγορία:Γερμανοεβραίοι
Κατηγορία:Γερμανοί συνθέτες κλασικής μουσικής
Κατηγορία:Αμερικανοί συνθέτες κλασικής μουσικής
Γκέοργκ Βίλχελμ Παμπστ

Ο **Γκέοργκ Βίλχελμ Παμπστ** (*Georg Wilhelm Pabst*, 25 Αυγούστου 1885 - 29 Μαΐου 1967) ήταν Αυστριακός  σκηνοθέτης του κινηματογράφου του μεσοπολέμου.

## Πρώτα χρόνια
Ο Παμπστ γεννήθηκε στο  Ράουντιτζ  της Βοημίας της Αυστροουγγαρίας (σημερινό Roudnice nad Labem, στη Τσεχική Δημοκρατία) κα ήταν γιος ενός αξιωματούχου των σιδηροδρόμων. Ενώ μεγάλωνε στη Βιέννη, σπούδασε υποκριτική στην Ακαδημία Διακοσμητικών Τεχνών και ξεκίνησε αρχικά την καριέρα του ως ηθοποιός θεάτρου στην Ελβετία, την Αυστρία και τη Γερμανία.   Το 1910, ταξίδεψε στις Ηνωμένες Πολιτείες, όπου εργάστηκε ως ηθοποιός και σκηνοθέτης στο Γερμανικό Θέατρο της Νέας Υόρκης. 

Το 1914 αποφάσισε να γίνει σκηνοθέτης και επέστρεψε για να στρατολογήσει ηθοποιούς στην Ευρώπη.  Ο Παμπστ βρισκόταν στη Γαλλία όταν ξεκίνησε ο Α' Παγκόσμιος Πόλεμος, συνελήφθη και κρατήθηκε ως εχθρός και φυλακίστηκε σε  στρατόπεδο αιχμαλώτων πολέμου κοντά στη Βρέστη. Ενώ ήταν φυλακισμένος, ο Παμπστ οργάνωσε μια θεατρική ομάδα στο στρατόπεδο και σκηνοθέτησε γαλλόφωνες παραστάσεις. Μετά την απελευθέρωσή του το 1919, επέστρεψε ξανά στη Βιέννη, όπου έγινε διευθυντής του θεάτρου Neue Wiener Bühne, ενός πρωτοποριακού θεάτρου της εποχής. 

## Παραπομπές


## Εξωτερικοί σύνδεσμοι
* Georg Wilhelm Pabst
* Find-A-Grave profile for Georg Wilhelm Pabst

Κατηγορία:Σκηνοθέτες βωβών ταινιών
Κατηγορία:Αυστριακοί σκηνοθέτες κινηματογράφου
STS-127

**STS-127** (αγγλ. **''S**pace **T**ransportation **S**ystem*, *διαστημικό σύστημα μεταφορών'') ήταν ο κωδικός αποστολής του Διαστημικού Λεωφορείου Εντέβορ της NASA στον διεθνή διαστημικό σταθμό (ISS), η οποία εκτοξεύθηκε στις 16 Ιουλίου 2009.

Κατηγορία:Αποστολές Διαστημικών Λεωφορείων
Κατηγορία:Αποστολές στο Διαστημικό Σταθμό Μιρ
Κατηγορία:Διαστημικές αποστολές το 2009
Γ΄ κατηγορία ποδοσφαίρου ανδρών Κύπρου 2002-03

Η **Γ΄ κατηγορία ποδοσφαίρου ανδρών Κύπρου 2002-03** ήταν η 32η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΠΑΕΕΚ για 2η φορά στην ιστορία της.

## Σύστημα διεξαγωγής
Στο πρωτάθλημα της Γ΄ κατηγορίας 2002-03 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2003-04. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2003-04. 

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Γ΄ κατηγορία ποδοσφαίρου ανδρών Κύπρου 2001-02|2001-02]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία 2002-03
* ΣΕΚ Αγίου Αθανασίου
* Α.Ο. Αγία Νάπα
* ΑΕΚ/Αχιλλέας Αγίου Θεράποντα

Ομάδες που διαβαθμίστηκαν στην Δ΄ κατηγορία 2002-03:
* ΠΕΦΟ Ολυμπιακός
* Ροτσίδης Μάμμαρη
* ΑΤΕ-ΠΕΚ Εργατών

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Β΄ κατηγορία 2001-02
* Ομόνοια Αραδίππου
* ΑΕΖ Ζακακίου
* Άδωνις Ιδαλίου

Ομάδες που προήχθησαν από την Δ΄ κατηγορία 2001-02:
* ΑΕΜ Μεσόγης
* Ελπίδα Ξυλοφάγου
* Αχυρώνας Λιοπετρίου

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*

## Δείτε επίσης

* Γ΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2002-03
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2002-2003
STS-125

Η πτήση **STS-125** (αγγλ. **''S**pace **T**ransportation **S**ystem*, *διαστημικό σύστημα μεταφορών'') είναι ο κωδικός που χαρακτηρίζει την αποστολή της NASA στον διεθνή διαστημικό σταθμό (ISS). 

Κατηγορία:Αποστολές Διαστημικών Λεωφορείων
Κατηγορία:Διαστημικές αποστολές το 2009
Pink Floyd: Live at Pompeii

Το ***Pink Floyd: Live at Pompeii*** (μετάφραση: *Pink Floyd: Ζωντανά στην Πομπηία*) είναι μουσικό ντοκιμαντέρ του 1972 σε σκηνοθεσία του Adrian Maben που παρουσιάζει το έργο του βρετανικού συγκροτήματος Pink Floyd με σκηνικό το αμφιθέατρο της Πομπηίας.

## Περιεχόμενο
### Πρωτότυπα κομμάτια 1972
#*Intro Song*
#*Echoes, Part 1*
#*Careful with That Axe, Eugene*
#*A Saucerful of Secrets*
#*One of These Days*
#*Set the Controls for the Heart of the Sun*
#*Mademoiselle Nobs*
#*Echoes, Part 2*

### Έκδοση 1974
#*Intro Song*
#*Echoes, Part I*
#*On the Run* (πλάνα από στούντιο) 
#*Careful with That Axe, Eugene*
#*A Saucerful of Secrets*
#*Us and Them* (πλάνα από στούντιο)
#*One of These Days*
#*Set the Controls for the Heart of the Sun*
#*Brain Damage* (πλάνα από στούντιο)
#*Mademoiselle Nobs*
#*Echoes, Part II*

### Director's cut 2003
#*Echoes, Part 1*/*On the Run* 
#*Careful with That Axe, Eugene* 
#*A Saucerful of Secrets* 
#*Us and Them* 
#*One of These Days I'm Going to Cut You into Little Pieces* 
#*Mademoiselle Nobs* 
#*Brain Damage* 
#*Set the Controls for the Heart of the Sun*
#*Echoes, Part 2*

## Εξωτερικοί σύνδεσμοι
* Pink Floyd: Live at Pompeii στο IMDb

Κατηγορία:Δισκογραφία των Pink Floyd
Κατηγορία:Βελγικές ταινίες
Κατηγορία:Γαλλικές ταινίες της δεκαετίας 1970
Κατηγορία:Αγγλόφωνες ταινίες
Κινύρας Έμπας

Ο **Κινύρας Έμπας** ήταν κυπριακή ποδοσφαιρική ομάδα με έδρα την Έμπα της επαρχίας Πάφου. Είχε συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Ιδρύθηκε το 1983 και τα χρώματα της ομάδας ήταν το πράσινο,το κίτρινο  και το άσπρο. Έμβλημα της ήταν ο Κινύρας, αρχαίος βασιλιάς της Πάφου.

## Ιστορία

Ο Κινύρας ξεκίνησε να αγωνίζεται στις διοργανώσεις της ΠΟΑΣΠ.Το 1994 κατέκτησε το πρωτάθλημα ένταξης ΣΤΟΚ, κερδίζοντας παράλληλα την ένταξη του στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Την περίοδο 1995-96 τερμάτισε στην τρίτη θέση του πρωταθλήματος και προβιβάστηκε στη Γ΄ κατηγορία. Υποβιβάστηκε την περίοδο 1997-98. Ακολούθησαν δύο συνεχόμενοι προβιβασμοί με τον Κινύρα να αγωνίζεται την περίοδο 2000-01 στη Β΄ κατηγορία. Τερμάτισε στη δωδέκατη θέση και υποβιβάστηκε. Ακολούθησαν δύο συμμετοχές στη Γ΄ κατηγορία. Το 2003 η ομάδα αντιμετώπισε οικονομικά προβλήματα με αποτέλεσμα να ενοποιηθεί με τον ΑΠΟΠ Πέγειας δημιουργώντας τον  ΑΠΟΠ Κινύρα Πέγειας.



### Τίτλοι
* Πρωτάθλημα Ένταξης ΣΤΟΚ (1): 1994
* Πρωτάθλημα πρωταθλητριών ΣΤΟΚ (1): 1994
*Α΄ κατηγορία ΠΟΑΣΠ (4) : 1990, 1992, 1993, 1994 
*Κύπελλο ΠΟΑΣΠ (1): 1991

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις αθλητικών συλλόγων το 1983
Κατηγορία:Ανενεργές ποδοσφαιρικές ομάδες Κύπρου (ανδρών)

Κατηγορία:Έμπα
Γαλλική Αυτοκρατορία

Ο όρος **Γαλλική Αυτοκρατορία** μπορεί να αναφέρεται:
* Στην Πρώτη Γαλλική Αυτοκρατορία, την περίοδο 1804-1814 της γαλλικής ιστορίας, με εξέχουσα μορφή τον Ναπολέοντα Βοναπάρτη.
* Στη Δεύτερη Γαλλική Αυτοκρατορία, την περίοδο 1852-70 της γαλλικής ιστορίας
* Στη Γαλλική Αποικιακή Αυτοκρατορία, που αφορά όλα τα εδάφη υπό γαλλική κυριαρχία μεταξύ του 17ου αιώνα και της δεκαετίας του 1960
Φιλίνος ο Κώος (αθλητής)

Ο **Φιλίνος** ο Κώος, γιος του Ηγέπολη, ήταν Ολυμπιονίκης στο αγώνισμα του σταδίου (192 μέτρα) και του διαύλου (δύο στάδια).

## Περιγραφή
Την πρώτη του νίκη κατέκτησε στην 128η Ολυμπιάδα το 268 π.Χ., σε ηλικία περίπου 14 ετών, στον δρόμο του σταδίου. Το φθινόπωρο της ίδιας χρονιάς (268 π.Χ.) κερδίζει στον Ισθμό στο ίδιο αγώνισμα. Στην 129η Ολυμπιάδα το 264 π.Χ. νικά πάλι και στεφανώνεται Ολυμπιονίκης στο στάδιο και στο δίαυλο. Στην 130η Ολυμπιάδα το 260 π.Χ. ήταν πάλι νικητής και Ολυμπιονίκης στο στάδιο και στο δίαυλο.

Στα Ίσθμια αγωνίζεται και στεφανώνεται νικητής συνολικά 11 φορές. Στεφανώνεται 4 φορές νικητής στα Πύθια με την δάφνη του διαυλοδρόμου στους ιερούς αγώνες προς τιμή του Απόλλωνα και άλλες 4 φορές νικητής στα Νέμεα στο αγώνισμα του σταδίου:
Συνολικά κατέκτησε 24 νίκες:

* 5 στην Ολυμπία
* 4 στα Πύθια
* 4 στα Νέμεα
* 11 στα Ίσθμια

Για τις νίκες του εκείνη την εποχή τιμήθηκε από τους Κώους συμπολίτες του με ανδριάντα.

## Ιστορικές μαρτυρίες

## Παραπομπές


## Εξωτερικοί σύνδεσμοι
* Ίδρυμα Μείζον Ελληνισμού

Κατηγορία:Αρχαίοι Έλληνες Ολυμπιονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Αρχαίοι Κώοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (3ος αιώνας π.Χ.)
Χειμερινοί Ολυμπιακοί Αγώνες 1980

Οι **Χειμερινοί Ολυμπιακοί Αγώνες του 1980** διοργανώθηκαν στο Λέικ Πλάσιντ των ΗΠΑ από τις 14 Φεβρουαρίου 1980 μέχρι και τις 23 Φεβρουαρίου 1980.

## Πίνακας Μεταλλίων
Χειμερινοί Ολυμπιακοί Αγώνες 1972

Οι **Χειμερινοί Ολυμπιακοί Αγώνες του 1972** διοργανώθηκαν στο Σαπόρο της Ιαπωνίας από τις 3 Φεβρουαρίου 1972 μέχρι και τις 13 Φεβρουαρίου 1972.

## Πίνακας Μεταλλίων
Γκελεντζίκ

Το **Γκελεντζίκ** (ρωσικά: *Геленджи́к*) είναι ένα θέρετρο στο Κράι Κρασνοντάρ, στη Ρωσία, που βρίσκεται στον *Κόλπο του Γκελεντζίκ* στη Μαύρη Θάλασσα, μεταξύ του Νοβοροσίσκ (31 χλμ. νοτιοδυτικά) και του Τουαπσέ (93 χλμ. νοτιοανατολικά). Ο δήμος του ευρύτερου Γκελεντζίκ εκτείνεται σε μήκος 102 χιλιομέτρων κατά μήκος της ακτογραμμής και καλύπτει μια έκταση 122,754 εκταρίων (από τα οποία μόνο τα 1,926 εκτάρια αφορούν την έκταση της κύριας πόλης Γκελεντζίκ). Πληθυσμός : 50.012, σύμφωνα με την απογραφή του 2002.

## Στην αρχαιότητα
Στην αρχαιότητα, ο κόλπος του Γκελεντζίκ ήταν βάση για μια μικρή Ελληνική αποικία, που αναφέρονταν ως Τορικός στον *Περίπλου του Ψευδο-Σκύλακα*. Αν και άγνωστο για τις Ελληνιστικές πηγές, επανεμφανίζεται στις Ρωμαϊκές υπό την ονομασία **Pagrae** το 64 Π.Χ. Η αποικία ξεκληρίστηκε από τους εισβολείς Ούννους, τους οποίους ακολούθησαν πολύ γρήγορα οι *Ζυγοί*. Κατά τον Μεσαίωνα, η ακτή είχε μια εμπορική σημασία για τους Γενουάτες **Γκιζόλφι** που ανέφεραν το παραθαλάσσιο χωριό ως **Μαυρόλακα**.

## Τον 19ο αιώνα
250px|thumb|left|Θέα της οροσειράς Μαρκότχ από τον κόλπο του Γκελεντζίκ.
Πριν η Ρωσία να εξασφαλίσει την ακτή με τη Συνθήκη της Ανδριανούπολης (1829), ένα ζωηρό δουλεμπόριο διεξάγονταν μεταξύ των κατοίκων των βουνών της περιοχής και την Οθωμανική Αυτοκρατορία. Δεδομένου ότι οι *Κιρκάσιες καλλονές* γινόταν αντικείμενο εμπορίου για χρυσό και άλλα εμπορεύματα πριν τις κλείσουν στα Τουρκικά σαράγια, ο χώρος της αγοράς έγινε γνωστός και ως "Γκελεντζίκ" (που σημαίνει κατά κυριολεξία "λευκές νύφες"). Το 1831, ένα από τα πρώτα φρούρια στην ακτογραμμή της Μαύρης Θάλασσας ιδρύθηκε στο Γκελεντζίκ. Με το ξέσπασμα του *Κριμαϊκού Πολέμου* το φρούριο ανατινάχτηκε και εγκαταλείφθηκε, αλλά δημιουργήθηκε ξανά από τους Κοζάκους το 1864, με το πέρας των εχθροπραξιών μεταξύ των Ρώσων και των Κιρκασίων, και έγινε γνωστή ως *Στάνιτσα* του Γκελεντζίκ. Η πόλη του Γκελεντζίκ ενσωματώθηκε το 1915.

## Σοβιετική περίοδος
Στη διάρκεια της Σοβιετικής περιόδου, το Γκελεντζίκ αναπτύχθηκε ως θέρετρο με ιαματικές πηγές ή σπα. Διαθέτει αμμουδερές παραλίες, τρία θαλάσσια πάρκα, δύο γραμμές με τελεφερίκ, και δυο Ορθόδοξες εκκλησίες (από το 1909 και το 1913, αντίστοιχα). Τα προάστια του Γκελεντζίκ είναι γνωστά για μια σειρά από καταρράκτες, τους μεγαλιθικούς τάφους της νότιας Ρωσίας, δύο εξαιρετικά παλαιά άλση με πεύκη και γιουνίπερους, και έναν μονόλιθο που μοιάζει με ιστίο πλοίου που βρίσκεται 17 χλμ από το κέντρο της πόλης. Στο παραλιακό χωριό του *Αρχίπο-Οσίποφκα*, που υπάγεται διοικητικά στο Γκελεντζίκ, καταλήγει η απόληξη του αγωγού φυσικού αερίου *Blue Stream*. Μια ετήσια διεθνής επίδειξη *υδροαεροπλοΐας* γίνεται στο Γκελεντζίκ από το 1996.

## Παραπομπές


## Εξωτερικοί σύνδεσμοι

* http://www.gelendzhik.org

Κατηγορία:Πόλεις του Κράι του Κρασνοντάρ
Ανθή (δορυφόρος)

Η **Ανθή** () είναι ένας πολύ μικρός φυσικός δορυφόρος του πλανήτη Κρόνου. Βρίσκεται ανάμεσα στις τροχιές του Μίμα και του Εγκέλαδου. Είναι επίσης γνωστή ως **Κρόνος XLIX** (Saturn XLIX), ενώ η προσωρινή ονομασία της ήταν **S/2007 S 4**). Πήρε το όνομά της από την Ανθή, η οποία ήταν μία από τις κόρες του Αλκυονέα. Είναι ο 60ος επιβεβαιωμένος δορυφόρος του Κρόνου.

Ανακαλύφθηκε από την Cassini Imaging Team  σε εικόνες που λήφθηκαν στις 30 Μαΐου, 2007. Μετά την ανακάλυψη, προέκυψε από έρευνα που έγινε στο αρχείο της ομάδας Cassini ότι ο δορυφόρος είχε θεαθεί από τον Ιούνιο του 2004. Η επίσημη ανακοίνωση της ανακάλυψης έγινε στις 18 Ιουλίου 2007.

## Εικόνες


Αρχείο:Anthe_ring_arc_PIA11101.jpg|Ο φωτεινός δακτύλιος που σχηματίζει η Ανθή.
 2007 S 4.jpg|Ο δορυφόρος στη φωτογραφία που ανακαλύφθηκε



## Παραπομπές


## Εξωτερικοί σύνδεσμοι

* Ανθή από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* Saturn turns 60  JPL Πληροφορίες τύπου 

Κατηγορία:Φυσικοί δορυφόροι Κρόνου
Κόλπος του Ομάν

thumb|200px|right|Ο Κόλπος του Ομάν στο χάρτη
Ο Κόλπος του Ομάν είναι το βορειοδυτικό τμήμα της Αραβικής Θάλασσας, που ενώνεται με τον Περσικό Κόλπο μέσω του Στενού του Ορμούζ. Στα βόρεια, ο κόλπος βρέχει το Ιράν και οριακά το Πακιστάν, στα δυτικά τα Ηνωμένα Αραβικά Εμιράτα και στα νότια το Ομάν.

Ο Κόλπος είναι σημαντικός για την παγκόσμια οικονομία, καθώς τεράστια φορτία πετρελαίου μεταφέρονται από εκεί.

## Εξωτερικοί σύνδεσμοι
* 

Κολπος Ομαν
Ομαν
Ομαν
Κατηγορία:Στενά του Ορμούζ
Ομάν (αποσαφήνιση)

To όνομα **Ομάν** μπορεί να αναφέρεται :
* Στο Ομάν, χώρα της Μέσης Ανατολής
* Στη Θάλασσα του Ομάν, γνωστή και ως Αραβική Θάλασσα
* Στον Κόλπο του Ομάν, κόλπο του Ινδικού Ωκεανού